ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660006370

ขอความช่วยเหลือซ่อมแซมพื้นผิวจราจรชำรุด บริเวณถนนนิมิตรใหม่ แขวงสามวาตะวันออก เขตคลองสามวา กรุงเทพมหานคร ซึ่งจุดที่ต้องการให้ซ่อมแซมพื้นผิวจราจรชำรุด เป็นช่วงเลยจากโรงเรียนวัดสุทธิสะอาด ไปประมาณ 200 เมตร เป็นช่องทางจราจรขวาสุด ก่อนถึงจุดกลับรถ ซึ่งเป็นเส้นทางมุ่งหน้าไปยัง สามแยกนิมิตใหม่ ที่เลี้ยวไปยังหทัยมิตร โดยผู้ร้องทราบมาว่ามีการรื้อพื้นผิวการจราจร จากการประปานครหลวง สำนักงานประปาสาขามีนบุรี เนื่องจากว่ามีท่อประปาแตก ซึ่งดำเนินการซ่อมไปแล้ว แต่ด้วยผู้ร้องสัญจรผ่านเป็นประจำทุกวัน ซึ่งการซ่อมแล้วเสร็จมีการ complete แล้วหรือยัง ผู้ร้องไม่ทราบ ตอนนี้มีการรื้อผิวพื้นจราจร แล้วนำเอาแผ่นปูนมาปิดทับไว้ ไม่ได้เป็นแบบถาวรไม่ได้เชิงสภาพพื้นผิวปกติ และมีการทรุดตัว ช่วงที่มี ยางมะตอยเกิดการทรุดตัว จึงทำให้ขอบของพื้นปูน มีลักษณะไม่เรียบ หากสัญจรผ่านจะเกิดการกระแทกทุกวัน เพราะเป็นช่วงหัวมุมไม่เรียบของพื้นปูนที่ปิดทับไว้ เกิดจากการทรุดตัวลงลักษณะเกือบๆ เป็นหลุม ส่งผลให้ได้รับความเดือดร้อนมาประมาณ 1 เดือน เบื้องต้นผู้ร้องได้ติดต่อแจ้งเรื่องไปยังฝ่ายโยธา สำนักงานเขตคลองสามวา แต่เจ้าหน้าที่แจ้งว่า ไม่ได้อยู่ในความรับผิดชอบ อยู่ที่การประปานครหลวง สำนักงานประปาสาขามีนบุรี เพราะเป็นผู้ดำเนินการรื้อถอน ผู้ร้องจึงสอบถามว่า หากติดต่อไปยังการประปานครหลวง สำนักงานประปาสาขามีนบุรี จะแจ้งเรื่องในลักษณะอย่างไร ทางเจ้าหน้าที่จึงแนะนำว่า ให้ติดต่อไปยังโยธาธิการส่วนกลาง ผู้ร้องจึงทำการติดต่อไปตามที่เจ้าหน้าที่แนะนำ แต่เจ้าหน้าที่โยธาธิการ แจ้งว่าไม่ใช่ แนะนำหมายเลขโทรศัพท์ให้ติดต่อไปยังผังเมือง ผู้ร้องจึงได้ติดต่อไปตามที่เจ้าหน้าที่แนะนำ ทางเจ้าหน้าที่ผังเมืองแจ้งว่า ไม่เกี่ยวข้อง มีหน้าที่วางแบบผังเมือง สุดท้ายผู้ร้องได้หมายเลขโทรศัพท์ของสำนักงานศูนย์ก่อสร้างและดูแลพื้นผิวจราจรส่วนกลาง ในพื้นที่กรุงเทพมหานคร หมายเลขโทรศัพท์ 0 2510 7367 ซึ่งหน่วยงานนี้แจ้งว่า เป็นการดูแลของสำนักงานศูนย์ก่อสร้างและดูแลพื้นผิวจราจรส่วนกลาง ในพื้นที่กรุงเทพมหานคร แต่เจ้าหน้าที่ไม่มีอำนาจในการสั่งการ จะต้องประสานงานต่อ จึงแนะนำว่าหากเป็นไปได้ผู้ร้องสามารถติดต่อแจ้งเรื่องกับทางการประปานครหลวง สำนักงานประปาสาขามีนบุรี ประกอบกับผู้ร้องแจ้งว่าหากหน่วยงานที่รับผิดชอบยังซ่อมไม่แล้วเสร็จ ขอให้นำแผ่นเหล็กเพลทขนาดใหญ่ๆ นำมาปิดทับก่อน เพื่อที่จะให้ประชาชนสามารถสัญจรผ่านแบบพื้นผิวปกติ เพื่อจะได้ไม่เกิดความเสียหายกับทางประชาชน หรือหากซ่อมประปาเสร็จแล้ว การคืนผิวพื้นจราจรผู้ร้องก็ไม่ทราบว่าเป็นความรับผิดชอบของหน่วยงานใด เพราะกรุงเทพมหานคร มีการแบ่งส่วนงานรับผิดชอบจำนวนมาก 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata